Nelygialapis papartis

Smailialapis papartis (Dryopteris expansa) – papartinių (Dryopteridaceae) šeimos daugiametis augalas.

Jo gyvenimo ciklą, kaip ir kitų sporinių induočių, sudaro dviejų kartų – sporofito (2n) ir gametofito (n) – kaita. Sporofitai kartais pasitaiko drėguose ūksminguose miškuose. Gametofitai beveik mikroskopiniai, širdiški, trumpaamžiai. Lietuvoje saugotinas, retas.

 Morfologija 
Lapalakštis šviesiai žalias, gležnas, maždaug tokio pat ilgio kaip lapkotis. Šakniastiebis trumpas, status arba kylantis. Lapų puokštė labai panaši į D. dilatata. Lapai 0,25-1,1 m ilgio, 0,1-0,35 m pločio, su liaukutėmis. Lapkotis apaugęs dvispalviais plėviškais žvynais, jie nuo D. dilatata šiek tiek skiriasi savo forma ir spalva. Lapalakštis plokščias, platus, šviesiai žalias. Apatinės plunksniškų skilčių poros pirmas žemutinis segmentas nusmailėjęs ir yra pusės ar daugiau nei pusės viso pirmos plunksniškos skilties ilgio. Sporos tamsiai geltonos, su smailiais kauburėliais. Induzijos su liaukutėmis.Patalauskaitė D., 2004: Dryopteris genties rūšys ir jų paplitimo ypatybės Lietuvoje. Botanica Lithuanica

 Panaudojimas 
Šaknyje yra filicino – medžiagos, paralyžiuojančios kaspinuočius ir kitus vidinius parazitus, kuri buvo naudojama vaistažolių medicinoje kaip kirminų šalinimo priemonė.WIDÉN C.J., SARVELA J., BRITTON D. M. 1983: On the location and distribution of phloroglucinols (filicin) in ferns: New results and review of the literature. Annales Botanici Fennici 20(4): 407–417.

 Šaltiniai 

Kategorija:Papartiniai